તરત જ આ બાબતે માટુંગા પોલીસ-સ્ટેશનને જાણ કરવામાં આવી હતી. આ વિશે વધુ માહિતી આપતાં માટુંગા પોલીસ-સ્ટેશનના એક ઑફિસરે કહ્યું હતું કે ‘અમને બૉમ્બ પ્લાન્ટ થયો હોવાની માહિતી મળતાં અમે તરત જ સ્કૂલ પર પહોંચી ગયા હતા અને કોઈ ધમાચકડી ન મચે એ રીતે શાંતિથી સ્ટુડન્ટ્સ અને સ્ટાફને સ્કૂલની બહાર લઈ આવ્યા હતા. એ પછી બૉમ્બ ડિટેક્શન ઍન્ડ ડિસ્પોઝલ સ્ક્વૉડ (BDDS)ને જાણ કરતાં એની ટીમે ઘટનાસ્થળે ધસી જઈ તપાસ કરી હતી. દોઢ વાગ્યા સુધી BDDSના જવાનોએ તેમની ડૉગ-સ્ક્વૉડ દ્વારા કરેલી એ તપાસના અંતે કશું પણ શંકાસ્પદ મળી આવ્યું નહોતું. એ ફોનકૉલ બાબતે તપાસ કરવામાં આવતાં નજીકના PCO પરથી એ ફોન કરવામાં આવ્યો હોવાનું જાણવા મળ્યું હતું. કોઈએ ન્યુસન્સ ફેલાવવા એ કૉલ કર્યો હોય એમ લાગી રહ્યું છે.’